बाढ़ से तबाह हुए केरल में आपदा आने के बाद कांग्रेस अध्यक्ष राहुल गांधी ने मंगलवार को चेंगन्नूर स्थित राहत शिविरों का दौरा किया और लोगों का दुख-दर्द सुना। राज्य के दो दिवसीय दौरे पर आए गांधी बुधवार को बाढ़ प्रभावित वयनाड और कोझिकोड जिलों में भी जाएंगे।
 ब्रिटेन यात्रा से मंगलवार सुबह लौटे राहुल ने चेंगन्नूर और अलापुझा में राहत शिविरों का दौरा किया। बाद में वह एर्नाकुलम स्थित कुछ शिविरों में भी गए। कांग्रेस प्रमुख ने सबसे पहले यहां के क्रिश्चियन कॉलेज में राहत शिविर का दौरा किया और वहां रह रहे लोगों से बात की। उन्होंने एक इंजीनियरिंग कॉलेज में बने राहत शिविर का भी दौरा किया।
 शिविर में उपस्थित लोगों में केरल विधानसभा में विपक्ष के नेता रमेश चेन्नितला और कांग्रेस की प्रदेश इकाई के अध्यक्ष एमएम हासन भी मौजूद थे। पार्टी ने शिविरों में रह रहे लोगों से मुलाकात करते गांधी की तस्वीरें साझा करते हुए ट्वीट किया। वह मछुआरों एवं राहत कार्यों में शामिल पार्टी कार्यकर्ताओं से भी मुलाकात करेंगे। गांधी ने सोमवार को अपने दौरे को लेकर ट्वीट भी किया था। आपदा प्रबंधन के राज्य नियंत्रण कक्ष ने सोमवार को आंकड़े जारी किए जिसके अनुसार केरल में 29 मई से राज्य में बारिश एवं बाढ़ जनित घटनाओं में 474 व्यक्तियों की मौत हो गई है।
 
बाढ़ से तबाह हुए केरल में आपदा आने के बाद कांग्रेस अध्यक्ष राहुल गांधी ने मंगलवार को चेंगन्नूर स्थित राहत शिविरों का दौरा किया और लोगों का दुख-दर्द सुना। राज्य के दो दिवसीय दौरे पर आए गांधी बुधवार को बाढ़ प्रभावित वयनाड और कोझिकोड जिलों में भी जाएंगे। ब्रिटेन यात्रा से मंगलवार सुबह लौटे राहुल ने चेंगन्नूर और अलापुझा में राहत शिविरों का दौरा किया। बाद में वह एर्नाकुलम स्थित कुछ शिविरों में भी गए। कांग्रेस प्रमुख ने सबसे पहले यहां के क्रिश्चियन कॉलेज में राहत शिविर का दौरा किया और वहां रह रहे लोगों से बात की। उन्होंने एक इंजीनियरिंग कॉलेज में बने राहत शिविर का भी दौरा किया। शिविर में उपस्थित लोगों में केरल विधानसभा में विपक्ष के नेता रमेश चेन्नितला और कांग्रेस की प्रदेश इकाई के अध्यक्ष एमएम हासन भी मौजूद थे। पार्टी ने शिविरों में रह रहे लोगों से मुलाकात करते गांधी की तस्वीरें साझा करते हुए ट्वीट किया। वह मछुआरों एवं राहत कार्यों में शामिल पार्टी कार्यकर्ताओं से भी मुलाकात करेंगे। गांधी ने सोमवार को अपने दौरे को लेकर ट्वीट भी किया था। आपदा प्रबंधन के राज्य नियंत्रण कक्ष ने सोमवार को आंकड़े जारी किए जिसके अनुसार केरल में उनतीस मई से राज्य में बारिश एवं बाढ़ जनित घटनाओं में चार सौ चौहत्तर व्यक्तियों की मौत हो गई है।